b'\n_START_ARTICLE_\nMonts Universals\n_START_SECTION_\nParticularitats\n_START_PARAGRAPH_\nEls Monts Universals formen part administrativament de la comarca de la Serra d\'Albarras\xc3\xad i per aquesta ra\xc3\xb3 es confonen sovint amb la serralada anomenada "Serra d\'Albarras\xc3\xad". _NEWLINE_\xc3\x89s una serralada amb alineaci\xc3\xb3 NO - SE que, tot i no destacar per la seva altura, t\xc3\xa9 gran import\xc3\xa0ncia des del punt de vista hidrogr\xc3\xa0fic a la pen\xc3\xadnsula Ib\xc3\xa8rica. Aquestes muntanyes divideixen les conques de l\'atl\xc3\xa0ntic de les del Mediterrani. El riu Tajo neix al vessant occidental dels Monts Universals, i els rius valencians com el T\xc3\xbaria (Guadalaviar fins a Terol), el Cabriol i el X\xc3\xbaquer al vessant oriental._NEWLINE_La serralada dels Monts Universals limita al nord-est amb els  massissos paleozoics de Caimodorro i Loma Alta, al sud-oest amb la serran\xc3\xada de Cuenca i a l\'est amb la Sierra de Jabal\xc3\xb3n i la vall del T\xc3\xbaria.\n_START_SECTION_\nEcologia\n_START_PARAGRAPH_\nLes muntanyes estan cobertes de boscs esclarissats que poden ser densos en algunes zones. Entre els arbres m\xc3\xa9s comuns hi ha el pi roig, pinassa, pinastre, reboll i la savina ib\xc3\xa8rica (Juniperus thurifera).\n_START_SECTION_\nHist\xc3\xb2ria\n_START_PARAGRAPH_\nMostres de radiocarboni preses a Ojos del Tremedal, als Montes Universales, demostren que el bedoll, ara gaireb\xc3\xa9 inexistent als boscos locals, era un arbre com\xc3\xba a aquesta serralada durant l\'era glacial de fa uns 9,600 anys. S\'han pogut detectar signes d\'interfer\xc3\xa8ncia humana amb la vegetaci\xc3\xb3 comen\xc3\xa7ant des de fa uns 3,500 anys.'